google/wiki40b huggingface dataset:
Isoton saltvannsløsning

Anvendelse

Isoton løsning har stor anvendelse innen medisin. Den kan gis intravenøst som en førstehjelp til pasienter som er sterkt dehydrert eller har et stort blodtap.
Den blir også benyttet som bærer for medikamenter som gis intravenøst.
Videre er den mye brukt til sårrensing, rensing av kontaktlinser, spyling av øyne og nese.
Dødelig våpen

Handling

Historien begynner kvelden 14. desember, 1987 med et tilsynelatende selvmord av Amanda Hunsacker (Jackie Swanson), som er datteren til Michael Hunsacker (Tom Atkins), som er en gammel krigskamerat av LAPD Detective-Sergeant Roger Murtaugh (Danny Glover).  Roger Murtaugh er en veteran med 20 års tjeneste i politiet, og blir motvillig beordret til å jobbe med en ny partner på 50-årsdagen.  Partneren er 37 år gamle Detective-Sergeant Martin Riggs (Mel Gibson), som mistet konen i en bilulykke tre år tidligere (senere avslørt som mord i Leathal Weapon 2).  Som resultat er Riggs selvmorderisk og på grensen til å være alkoholiker og har blitt så hensynsløs at han er ansett som et «dødelig våpen».  Murtaugh tror først at den nye partneren bare spiller gal for å bli førtidspensjonert og er forskrekket når han finner ut at han virkelig er «sinnssyk».  Men kort tid etterpå er han takknemlig for at den nye partneren redder livet hans.
Mens de etterforsker Amanda Hunsackers død finner de ut om en heroinsmuglingsoperasjon som er styrt av tidligere spesialstyrkesoldater fra Vietnamkrigen, kjent som «Shadow Company».  Smuglingen er styrt av en hensynsløs pensjonert general, Peter McAllister (Mitchell Ryan) – den tidligere kommandanten av Shadow Company – og hans adjutant Mr. Joshua (Gary Busey).   Murtaugh og Riggs som også er veteraner fra Vietnamkrigen finner ut at Michael Hunsacker drev med hvitvasking av fortjenesten fra heroinsmuglingen gjennom banken sin. McAllister beordret mordet på datteren hans for å holde ham under kontroll.  Mens Riggs og Murtaugh konfronterer Michael Hunsacker, kommer plutselig Mr. Joshua i et helikopter og skyter ham i ryggen med et skarpskyttergevær.
Mens Riggs og Murtaugh avdekker mer om Shadow Company sitt nettverk blir medlemmene av Shadow Company mer voldelige og kidnapper datteren til Murtaugh, Rianne, for å presse dem til å fortelle hvilken av narkotikalastene som er blitt avslørt.
Riggs, som først blir fanget av McAllister og torturert med elektrosjokk, kommer seg fri og frigjør både Murtaugh og Rianne.  Etter dette går de til krig mot Shadow Company og skyter flesteparten av ligaen.  McAllister blir fanget i en bilulykke, men sprenger seg selv og heroinet med en håndgranat. Både Riggs og Murtaugh skyter Mr. Joshua etter at Riggs banker ham i en slåsskamp på plenen foran huset til Murtaugh.
Murtaugh og Riggs er ved slutten av filmen gode venner, og Riggs tilbringer juledagen hos Murtaugh med Rogers familie; Riggs tar med seg hunden Sam for å være selskap til Murtaugh familiens katt, Burbank.  Riggs gir Murtaugh en symbolsk gave, en pistolkule som han til da hadde planlagt å bruke til å begå selvmord.

Alternativ versjon

I tillegg til kinoversjonen ble det utgitt en utvidet «Director's Cut»-versjon av filmen på video og DVD.  Director's Cut-versjonen er 7 minutter lengre (117 minutter) enn kinoversjonen (110 minutter) og har ekstra scener.  En av scenene viser Riggs der han konfronterer en snikskytter som har skutt flere barn på en lekeplass.  Riggs går ut på lekeplassen, tilsynelatende uten frykt for sitt liv, og skyter snikskytteren med pistolen sin.
General Lee

Historie

Det skal ha blitt brukt 309 eksemplarer av General Lee i serien, og av disse eksisterer omkring 23 stykker fortsatt, i varierende stand. Blant de overlevende er den første bilen som ble bygget, kjent som Lee1. Denne bilen kan sees i debutepisoden, og er også den samme bilen som kan sees hoppe over en politibil mot slutten av åpningssekvensen i alle episoder med skuespillerne John Schneider og Tom Wopat. I snitt ble én eller flere General Lee ødelagt per episode, og under filming av hopp ble mellom 250 og 500 kilo bly eller betong plassert i bilens bagasjerom, for å hindre at den stupte i bakken med fronten først. Senere i serien ville mekanikerne også heve bilens front, for å hindre at den skrapte mot rampen og dermed tapte fart. Dette førte også til en lettere landing for stuntførerne, som rapporterte om at hoppene var morsomme, mens landingene ikke var fullt så gode. Til tross for ballasten var det ofte vanskelig å forutse bilens landing, og om man spiller av scenene i sakte film kan man ofte se at bilen bøyer seg ved landing. Alle biler som ble benyttet til store hopp ble vraket etter innspillingen på grunn av skadene.
I årene mellom 1979 og 1985 ble Dodge Charger-modeller fra 1968 og 1969 benyttet og bygget om til General Lee. Mange mener det også ble benyttet 1970-modeller, men ifølge mekanikerteamet som bygget opp bilene, samt en liste over alle bilene som ble benyttet, ble det utelukkende benyttet biler fra 1968 og 1969, og det var ikke før i de senere årene at det ble et problem å få tak i de riktige modellene. Etterhvert som det ble vanskeligere å få tak i biler begynte produsentene av serien å benytte eldre opptak av hopp fra tidligere episoder.
Coeloprocta

Utseende

Middelsstore, gråbrune trebukker. Antennene er mye lengre enn kroppen, det første leddet forstørret og klubbeformet. Pronotum har en tann midt på hver sidekant, dekkvingene er tilsmalnende bakover, middels brede.

Utbredelse

Slekten finnes i det østlige Brasil.
Mo kirke (Modalen)

Historie

Den første kirken på Mo ble sannsynligvis bygd på siste halvdel av 1100-tallet, men er ikke nevnt i skriftlige kilder før i 1360. Dette var en stavkirke og den ble utvidet med et kor i 1550. I 1593 ble det så bygd en ny kirke med plass til omtrent 130 mennesker. Denne kirken ble så revet da dagens kirke ble bygd i 1883.
Kirken ble restaurert i 1976 og 77. Veggene ble nedlutet og den fikk diverse nytt inventar og den gamle altertavlen fra 1612 ble restaurert og plassert på en sidevegg i koret. Kirken fikk og et nytt orgel fra Norsk Orgel- og Harmoniumfabrikk i Snertingdal. Kirken fikk nye benker i 1990. I monter i kirken er det utstilt gjenstander fra den gamle kirken.
Adkomst til stedet er via fylkesvei 346 og fylkesvei 569.
Kalium

Historie

Kalium ble oppdaget i 1807 av den britiske kjemikeren Humphry Davy, og var det første metallet som ble fremstilt ved elektrolyse. Davy utvant stoffet fra pottaske (kaliumkarbonat) og kunngjorde sin oppdagelse til The Royal Society i London 19. november samme år.
Den engelskspråklige betegnelsen «potassium» er avledet av ordet potash. Navnet kalium ble innført i 1796 av den tyske kjemikeren Martin Heinrich Klaproth, og kommer fra arabisk al-qali som betyr «fra aske».

Egenskaper

Kalium er et svært mykt materiale som lett kan skjæres med kniv. Ved kontakt med luft oksideres det raskt, og det oppbevares derfor ofte i parafin. Hvis det kommer i kontakt med vann reagerer det voldsomt, under dannelse av hydrogen. Ved flammetest avgir kalium en fiolett flamme.

Isotoper

Naturlig forekommende kalium består av 3 isotoper, 2 stabile: ³⁹K (93,2581%) og ⁴¹K (6,7302%) samt 1 ustabil (og dermed radioaktiv): ⁴⁰K (0,0117%) med halveringstid 1,277 • 10⁹ år. I tillegg finnes 22 kunstig fremstilte ustabile isotoper hvorav de mest stabile er ⁴³K med halveringstid 22,3 timer, ⁴²K med halveringstid 12,36 timer, ⁴⁴K med halveringstid 22,13 minutter og ⁴⁵K med halveringstid 17,3 minutter. Alle de resterende isotopene har halveringstider kortere enn 10 minutter, og de fleste kortere enn 1 minutt.
CAS-nummer: 7440-09-7

Forekomst

Kalium utgjør ca. 2 % av jordskorpen, og kommer som nummer 8 i rekken av de vanligste grunnstoffene. Stoffet finnes imidlertid ikke naturlig i ren form på grunn av at det så lett reagerer med andre grunnstoffer.
Kalium forekommer i naturen i bl.a. mineralene karnalitt, kainitt, kalifeltspat og sylvin.

Anvendelse

Kaliumdamp brukes i flere typer magnetometer. Legeringen med natrium (NaK) er flytende, og brukes til å transportere varmeenergi. Kaliumsalt (kaliumklorid) brukes som erstatning for bordsalt (natriumklorid).

Biologisk betydning

Kalium er viktig for alle levende celler. Natrium pumpes ut av cellene og resulterer i at kalium strømmer inn i cellene. Ved flere alvorlige sykdomstilstander fungerer natriumpumpen dårlig og det strømmer kalium ut av cellene. For høyt nivå av kalium, kalt hyperkalemi, kan være dødelig. Periodisk hypokalemisk paralyse er en sjelden genetisk sykdom som karakteriseres av at mengden kalium i blodet synker.
Åsgårdstrand Idrettsforening

Fotballgruppa

ÅIF fotball disponerer to store fotballbaner, der den ene er belagt med kunstgress og er opplyst av lyskastere.
I tillegg består idrettsanlegget av én liten bane, samt en liten grusbane.
ÅIF A-lag spiller for tiden i 5. div og har ambisjoner om opprykk hvert år.
Rekrutt/ B-laget spiller i 8.div.
I tillegg har klubben mange yngre lag i lille- og miniputtseriene, samt junior og old boys.

Cuper og turneringer

Paletten Cup er en fotballcup for klassene fra junior og lavere og går over to dager.
De siste årene har de hatt ca. 70 – 80 lag på cupen. Det spilles kamper uten sluttspill i 5'er og 7'er klassene og det er premier til alle deltagere i disse årsklassene. I 11'er klassene settes det opp lagspremier til de beste.
Klubben satser på å få til et så godt sportslig opplegg som mulig og der antall lag i klassene tillater det setter de opp 4 kamper per lag. Hver kamp spilles over 2 omganger a 10-15 min (avhengig av klasse).
Cup'en går på ÅIF's anlegg i Åsgårdstrand. Det er et oversiktlig område med to 11'er baner, hvorav en er kunstgress og en er naturgress, og en 7'er bane. Banene deles opp i mindre spilleflater etter behov. Parkering ca. 100 meter fra anlegget.

Turn

Det er for tiden lav aktivitet i ÅIF turn, grunnet mangel på egen allaktivitetshall. Denne er dog under planlegging og da forventes mer aktivitet også i andre idrettsgrener enn fotball.

Åsgårdstrand på Tvers

ÅIF står også for utgivelsen av Åsgårdstrands eget blad.
Åsgårdstrand på tvers tar mål av seg å gi innbyggerne i Åsgårdstrand et friskt og levende bilde av det lokale foreningslivet.  Bladet kommer ut fire ganger i året og blir delt ut til alle husstander gratis.  Åsgårdstrand Idrettsforening står for utgivelsen, og redaktør er Knut Skjeldbred.  Med i redaksjonskomiteen er Bengt A. Berg og Paul-Erik Bergmann.
I 2009 er Redaktør Per Øyvind Strand, Åsgårdstrand på Tvers er i sin 18. årgang. Medlem av redaksjonen er Ståle Rydberg, som også er markedsansvarlig for Åsgårdstrand Idrettsforening.
Alcock Province

Alcock Province, også omtalt som Province Alcock, er en tidligere provins i Britisk Nord-Borneo. Den ble etablert som ett av fire administrative områder i staten Nord-Borneo i 1885, og ble videreført ved opprettelsen av protektoratet i 1888. 
Alcock-provinsen lå helt nord på Borneo, med landområder på begge sider av Marudubukta og sørover forbi breddegraden hvor Kinabalu-fjellet ligger, noe som grovt sett tilsvarte den østlige delen av Kudat-distriktet, den vestlige delen av Pitas-distriktet, det meste av Kota Marudu-distriktet og den nordlige delen av Ranau-distriktet i Sabah. 
Provinsen fikk sitt navn etter den britiske diplomaten Sir John Rutherford Alcock. På begynnelsen av 1920-tallet ble Nord-Borneos provinser erstattet av 17 distrikter.
Hanna Mathilda Winge

Hanna Mathilda Winge (født Tengelin 4. desember 1838 i Göteborg, død 9. mars 1896), død 9. mars 1896 i Göteborg) var en svensk maler, tegner og tekstilkunstner, gift 1867 med Mårten Eskil Winge (1825–1896)
Hennes far var Johan Thimotheus Tengelin, klensmed og mester, og mor var Anna Maria Hultman. I 1859 ble hun elev ved J. J. Ringdahls målarskola i Stockholm. Som lærer hadde hun Johan Christoffer Boklund (1817–1880) og da hun studerte i årene 1864–1867 var hun en av de første kvinnelige elevene ved Konstakademien.
Hun interesserte seg særskilt for barneskildringer og komponerte sammen med sin ektemann Mårten Eskil Winge allegoriske barnegrupper i taket på Kulla Gunnarstorps slott i Skåne. I et hefte samlet hun skikker i akvarell og blyant fra ulike deler av Sverige. Sammen med Sophie Leijonhufvud-Adlersparre (1823–1895) og Molly Rohtlieb (1836–1914) grunnla hun i 1874 Föreningen Handarbetets vänner. Hanna var dessuten dens første kunstnerlige leder og i løpet av flere år også den største drivkraft. Hun var inspirert av mønstre og dekor fra vikingtiden og skapte dragedekor for broderi. Carl Peter Curmans’ fornordiske villa i Lysekil, dessverre ødelagt av brann i 1878, var hun og ektemannen engasjert i innredningen og dekorasjonen. Hun komponerte også en «reformdrakt» preget av sin interesse for de fornordiske.
Hanna besøkte gjerne etnografiske museer og ble inspirert av eldre tiders tekstilkunst. Hun hadde også studiereiser til Tyskland og Italia. Disse ga henne ideer til ny utformning av kirkelige tekstiler. En alterduk som hun komponerte for Uppsala domkyrka i 1882 har siden med små endringer blitt spredt også til andre kirker rundt om i Sverige.
Cheb

Historie

Eger nevnes første gang, som Egire, i bevarte kilder i 1061, og helt til midten av 1100-tallet tilhørte byen markgrevene av Vohburg. I 1277 ble den riksstad.
I 1322 ble byen innlemmet i Bøhmen som pant fra den tysk-romerske keiseren av kong Johan den blinde. Pantsettelsen innebar at Eger hadde en stor grad av indre selvstyre.
I løpet av første halvdel av 1300-tallet hadde Eger en omfattende jødisk befolkning, men mesteparten ble drept under opptøyer i forbindelse med Svartedauen. I 1459 ble Freden i Eger underskrevet i byen, traktaten fastla grensene mellom Sachsen og Kongedømmet Bøhmen.
Eger led under husittkrigene og den svenske invasjonen under tredveårskrigen. Under tredveårskrigen ble den bøhmiske feltherren Albrecht von Wallenstein myrdet i Eger av egene offiserer. Pantsettelsen ble aldri innløst og i 1806 ble byen innlemmet fullstendig i Böhmen som da var østerriksk kronland.
Etter første verdenskrig ble Eger i likhet med resten av Sudetenland innlemmet i den nye staten Tsjekkoslovakia etter en kort periode i den midlertidige staten Tysk-Østerrike. Under Sudetenkrisen i 1938 ble Sudetenland invadert av Nazi-Tyskland og innlemmet inn i det tredje riket. Etter andre verdenskrig ble Eger/Cheb igjen del av Tsjekkoslovakia og den tyskspråklige befolkningen ble fordrevet i likhet med den tyskspråklige befolkningen ellers i Sudetenland som følge av Beneš-dekretene.
I dag er Cheb del av Euroregionen Egrensis som er et samarbeid mellom lokale styresmakter på tvers av den tysk/tsjekkiske grensen.
Krismon

Krismon eller chrismon er en forkortet skriftlig påkallelse av Kristus som forekommer i håndskrifter fra 400-tallet til 1200-tallet. Tegnet forekommer helst i begynnelsen av håndskriftet og består av en langstrakt figur som dannes av kristusmonogrammet og er utstyrt med tironske kursivtegn. Etterhvert blir utsmykningene til meningsløsa krummelurer. Krismon overgår også til et ornert C. De tironske tegn som finnes på krismon i flere håndskrifter fra merovingertiden bør leses som ante omnia Christus 'Kristus over alt!' eller Christus eller amen.
Bruket av krismon fortsetter i offisielle skriv frem til midten av 1200-tallet. I noen urkunder benyttes krismon noe längre, men ofte benyttes i stedet et kors. Dette kors kan også forekomme i offentlige dokumenter siden 1300-tallet.
Josef (stamfar)

Josef eller Yosef (hebraisk יוֹסֵף, Jōsēph, «Herren skal forøke») er en betydelig figur i den hebraiske Bibelen og Det gamle testamente. 
Han var den ellevte av Jakobs tolv sønner og den første av de to sønnene han fikk med Rakel. Etter at brødrene ble misunnelige på ham, solgte de ham som slave. I Egypt ble han ansatt hos en mann ved navn Potifar, men her motstod han en gang Potifars hustrus forførelser og ble kastet i fengsel. Ved å tyde faraos drømmer ble han opphøyd til hans mest betrodde mann, og han fikk det nye navnet Safenat-Paneah av farao. 
Siden møtte han sine brødre igjen, men gav seg ikke til kjenne før han hadde satt dem på prøve. Jakob brakte deretter hele sin familie ned til Egypt hvor de bosatte seg i landområdet Gosen (i nordlige Egypt, der hvor folket hyksos på et tidspunkt holdt til). Josef døde til sist 110 år gammel. Han bad om at hans legeme måtte bringes tilbake til landet og bli begravet der. Han ble balsamert, og da israelittene forlot Egypt tok de hans legeme med seg. Josefs levninger ble til sist begravet i Sikem på det stedet som Jakob hadde kjøpt av kana'anittene.
Hans to sønner Manasse og Efraim ble forfedre til to av stammene i Israel. Noen «Josefs stamme» eksisterte derfor ikke. Levi stamme var prester og tempeltjenere, derfor tas ikke de med når man regner opp de tolv. 
Noen moderne bibelkritikere ser på den som en mer eller mindre fiktiv fortelling fra 400-tallet f.Kr., satt inn i Toras fortelling for lage en forbindelse mellom fortellingene i Første Mosebok med deres syrisk-palestinske fortelling og de gjenværende Moses-sentrerte bøkene om utvandringen fra Egypt og vandringen i ødemarken.
Åttetallsknop

Åttetallsknop er en stoppeknop.
Milan Milutinović

Biografi

Milutinović er utdannet jurist fra Universitetet i Beograd. Han var Jugoslavias ambassadør til Hellas fra 1989 til 1995, da han ble utenriksminister. I 1997 ble han valgt til Slobodan Milosevics etterfølger som president i Serbia.

Tiltale for krigsforbrytelser

Han var en av Slobodan Miloševićs håndgangne menn, og var tiltalt for krigsforbrytelser og forbrytelser mot menneskeheten ved Det internasjonale krigsforbrytertribunalet for det tidligere Jugoslavia. Han overga seg til tribunalet i januar 2003, en måned etter at han var gått av som president, og satt i varetekt i Haag til 2009.
Tiltalen mot Milutinović omfattet deportasjon, drap som forbrytelse mot menneskeheten, drap som brudd på krigens lover og «andre umenneskelige handlinger» under krigen i Kosovo. Blant annet ble han gitt han ansvaret for massedrapene i Račak, Bela Crkva, Mala Kruša og Velika Kruša, Đakovica, Padalište, Izbica, Vucitrn, Meja, Dubrava, Suva Reka og Kačanik i 1999.
26. februar 2009 ble han frikjent. «Domstolen finner Dem ikke skyldig på tiltalepunktene en til fem», sa rettens formann Iain Bonomy.
Träslövsläge

Träslövsläge er et tettsted i Varberg kommune i Hallands län i Halland i Sverige. I 2010 hadde tettstedet 2 600 innbyggere.
Fiona Apple

Biografi

Apple tilbrakte barndommen sammen med mora og søstera si, etter at foreldrene hennes (sangerinna Diane McAfee og skuespilleren Brandon Maggart) skilte seg da hun var ganske ung. Skilsmissen skal ha påvirket henne dypt, for hun hadde problemer med å sosialisere seg med andre barn. Hun har uttalt at hun er et ekstremt sjenert menneske.

Oppdagelse og tidligere karriere

Apple ble intrudusert til musikkindustrien i 1994 når hun ga en demotape med sangene «Never Is a Promise», «Not One of Those Times» og «He Takes a Taxi» til sin venn som var barnevakt for musikkpublisisten Kathryn Schenker. Schenker ga tapen videre til Sony Music direktøren Andy Slater. Apples altstemme, pianokunnskap og tekster bet han seg merke i og Slater ga henne en platekontrakt.
Apples kunnskaper som musiker og musikkskriver, samtidig med sitt sterke bilde av ei problematisk kvinne, gjorde at hun ble ganske kjent i USA bare noen månender etter at hennes første låter startet å bli spilt i radio og tv. Fiona Apples første storsuksess kom med sangen og musikkvideoen til Criminal, som viste henne i en sensuell atmosfære. For denne videoen vant hun en MTV Video Music Award som beste nykommer.
Naturens tålegrense

Naturens tålegrense var et begrep som ble benyttet for å dimensjonere forurensingsreduserende tiltak. Den mest utbredte anvendelsen var ved reduksjon av utslipp til luft av svovel og nitrogen, for å redusere forsuring og overgjødsling. Ved Stortingsmeldingen om norsk klimapolitikk Meld. st. 21 (2011–2012) fikk begrepet nytt innhold som et mål på naturens bæreevne og rensekapasitet.

Tradisjonell betydning

Tålegrenseberegningene ble for eksempel benyttet for å bestemme de enkelte landenes utslippsmål i Gøteborg-protokollen.
For Norge er det beregnet tålegrenser for forsuring fra sterke syrer til overflatevann og skogsjord, og for overgjødsling av vegetasjon med nitrogen.
Begrepet naturens tålegrense var tidligere særnorsk. En mulig forklaring er dypøkologiens innflytelse over norsk samfunnsliv. Beste oversettelse til engelsk var critical load (kritisk belastning), mens det mindre presise carrying capacity (økologisk bæreevne) også har vært benyttet. Tilsvarende blir begrepet oversatt til kritisk belastningsgräns på svensk, og i mer spesifikk form kritisk tålegrænse for forsuring på dansk og kritischen Säureeintragsraten på tysk.

Ny betydning

I 2009 ble et nytt konsept «planteray boundary» lansert av Stockholm Resilience Centre. Konseptet ble brukt i grunnlagsdokumentet for FNs toppmøte i Rio 2012, og fikk norsk oversettelse «naturens tålegrense» i stortingsmeldingen Norsk klimapolitikk. 
Stockholm Resilience Centre identifisert i 2009 ni tålegrenser: Klimaendringen, raten av tapt biologisk mangfold, biogeokjemisk syklus (både nitrogen og fosfor), ozonnedbryting i stratosfæren, forsuring av havet, globalt vannforbruk, endring i arealbruk, atmosfærisk partikkelbelastning og miljøgifter. Anslaget er at menneskelig aktivitet allerede har overskredet tålegrensen for klimaendring, for raten av tapt biologisk mangfold, og for endringer i det globale nitrogenkretsløpet. Menneskeheten nærmer seg raskt tålegrensen for det globale fosforkretsløpet, globalt vannforbruk, forsuring av havet, og global endring i arealbruk.
I 2015 publiserte Senteret en oppdatert versjon i et bredt samarbeid med andre forskere.
Alan Bean

Familieliv

Bean var gift to ganger, først med Sue Ragsdale og sammen fikk de barna Clay Arnold Bean, født 1955, og Amy Sue Bean, født 1963. Han giftet seg siden med Leslie.

Karriere

Han ble valgt til astronaut i astronautgruppe 3 i 1963 og ble værende i NASAs astronautkorps til 26. februar 1981. Bean var med på andre landing må månen, med Apollo 12. Han hadde også en siste tur for oppdraget Skylab-3.
Gunnar Isachsen

Familie

Han var gift to ganger, 1903 og 1916. I først ekteskap med Signe Amalie Eide (1876-1911) fikk han seks barn. Tre av dem vokste opp. Den eldste var Fridtjov Isachsen. I andre ekteskap med Marie Sophie Frederikke Steenstrup (1884-1958) fikk han ytterligere åtte barn. Fem av dem vokste opp.

Æresbevisninger

Han er avbildet på et norsk frimerke utgitt i 2006 i anledning 100-årsminnet for utforskningen av Svalbard.
I Canadisk Arktis er en værstasjon Isachsen oppkalt etter ham.
Parus

Taksonomi

Denne slekten talte tidligere mange flere arter, men den viste seg å være parafyletisk og mange arter har derfor blitt flyttet til andre slekter. HBW Alive regner nå med kun to arter, hvorav én kan vise seg å inkludere ytterligere tre arter (består i dag som 43 taxa fordelt i fire distinkte klader). Dette spørsmålet er imidlertid ikke endelig avklart.
Noen regner allikevel med fire arter til (nye) Parus, i det to klader (gråkjøttmeis, P. cinereus, og orientkjøttmeis, P. minor) har blitt løftet til full status som selvstendig art av Gill & Donsker (2016), sammen med et antall nærliggende taxa. Dette savner (ihvertfall foreløpig) allmenn aksept.
Fylkesvei 5490

Fylkesveg 5490 går mellom Uthell og Helland i Radøy kommune. Veien er 3,7 km lang.
Frem til 2019 hadde veien betegnelsen Fv412.